Hääletusel olid direktiivi vastu 318 ja poolt 278 saadikut, erapooletuks jäi 31.

Seaduse eesmärgiks on tagada internetis sisutootjatele õiglane autoritasu, kuid ettepanekut laitsid häälekalt nii USA tehnoloogiahiiud kui ka internetivabaduse aktivistid, kelle hinnangul tähendanuks selle heakskiitmine olulisi piiranguid sõnavabadusele.

Parlamendi neljapäevane otsus ei ole aga veel lõplik ning sellele järgnevad kõnelused liikmesriikidega seaduse lõpliku vormi üle. Euroopa Liidu praegune eesistujariik Austria on teatanud, et tahab seadusega ühele poole saada aasta lõpuks.

"See on väga keeruline küsimus," ütles Austria tehnoloogiaminister Norbert Hofer. "Proovime leida hea lahenduse, kuid see pole väga kerge."